**פיננסית מתקדמת א- שיעור 23**

**4.4 פעילות חוץ**

אנו עוסקים כעעת במצב שבו חברה משקיעה/אם פועלת במדינה מסויימת, וחברה כלולה/ בת פועלת במדינה אחרת, ועלינו, לנהל בסיס שווי מאזני או לאחד דו"חות . אז, באופן עקרוני, תיתכנה שתי אפשרויות :

1. אפשרות ראשונה – מטבע הפעילות של הכלולה/בת זהה למשקיעה/אם.
2. אפשרות שניה – מטבע הפעילות של הכלולה/בת שונה מהמשקיעה/אם.

**אפשרות ראשונה – מטבע הפעילות של הכלולה/בת זהה למשקיעה/אם.**

לצורך ההסבר נניח שחברת האם, פועלת בישראל, מטבע הפעילות שלה הוא ₪ וחברת הבת פועלת בארה"ב ומטבע הפעילות שלה הוא גם ₪. לכאורה, אין בעיה, כי אם שתי החברות מדדו בש"ח, כל שעלינו לעשות הוא לבצע איחוד. הבעיה שסביר להניח כי חברת הבת מדדה בדולרים, לכן הדו"חות הנתונים שלה שגויים.

מכאן עלינו לבצע תיקון ורק אח"כ להתחיל את הליך האיחוד.

**דגשים:**

1. נזכיר את שלבי התיקון :
2. שלב ראשון – תיקון הדו"חות על המצב הכספי- באמצעות השלב הזה אנו מקבלים את העודפים כ-P.N.
3. שלב שני – מציאת הרווח השנתי – זאת באמצעות תנועה בעודפים.
4. שלב שלישי- תיקון הדו"ח על הרווח הכולל ומציאת הפרשי השער כ-P.N.

**הערה:**לגבי גו"חות מאוחדים חובה לבצע את כל השלבים, לגבי אקוויטי הפירוט של דו"ח רוה"ס לא מעניין, לכן מספיק לבצע רק את שני השלבים הראשונים, כמובן שבכל מקרה נצטרך לחשב את הרווח הכולל האחר.

1. נזכיר כי בהליך התיקון יש להיזהר מסעיפים כמו :

* קרן שערוך
* קרן הון ז"ל
* רווח מעליית ערך נדל"ש
* הפסד מירידת ערך נכסים

וכדו'

המדידה שלהם דולרית לא נכונה, לכן, צריך לבצע מדידה חדשה לחלוטין שקלית, לא ניתן לצאת מהמדידה הדולרית.

1. חשיבות יתרה היא למטבע הפעילות של הבת למועד השגת השליטה. אם גם לאותו יום הוא שקל (₪) אז צריך לתקן גם את הדו"ח שלה למועד השגת השליטה וזאת לצורך חישוב ע"ע. אבל, אם לאותו יום הוא דולר ($) והוא השתנה לש"ח כתוצאה מהשגת השליטה, אז אין צורך לתקן את הדו"ח למועד השגת השליטה, אבל מאוחר יותר יש לשים לב לנושא של שינוי במטבע הפעילות, כלומר, אם הנכס הלא כספי של הבת נרכש לאחר השגת השליטה נתרגם כרגיל למועד העסקה. אבל, אם הוא נרכש לפני מועד השגת השליטה, נתרגם למועד המעבר.
2. כיוון שאנו עוסקים בחברת בת בחו"ל, אז לפחות מבחינה תיאורטית ייתכן כי תאריך הדו"ח שלה שונה מזה של חברת האם, נזכיר שאנו מנהלים שווי מאזני ואנו מאחדים אם מקסימום הפער הוא שלושה חודשים, הניהול הוא על סמך הדו"חות של הבת אבל אם יש אירועים משמעותיים דווקא בתקופת הפער נשקף אותם.
3. **מיסים-**
4. מכיוון שאנו עוסקים בחברת אם ובת במדינות אחרות סביר להניח ששיעורי המס שונים בכל מדינה.
5. נזכיר שכתוצאה מהליך התיקון של הפריטים הלא כספיים נוצריים הפרשים זמניים אנו יוצרים בגינם מיסים נדחים לפי שיעור המס של חברת הבת.
6. נזכיר שאם בספרי חברת הבת יש מיסים נדחים אנו בד"כ לא מתייחסים אליהם ואנחנו מחשבים אותם מחדש. בכל מקרה שיעור המס הרלוונטי הוא של חברת הבת.
7. מיסים נדחים בגין ע"ע יחושבו לפי שיעור המס של חברת הבת כי אצלה תהא ההשבה.
8. מיסים נדחים בגין עסקאות פנימיות – יחושבו לפי שיעור הבת של החברה הרוכשת את הנכס כי אצלה תהא ההשבה.
9. מיסים נדחים בגין ההשקעה בכללותה – נזכיר שהשקעה מכלולה והשקעה תיאורטית במאוחד, יוצרים הפרש זמני, וכעיקרון עלינו ליצור מיסים נדחים אא"כ מתקיימים שני תנאים מצטברים :
10. החברה המשקיעה שולטת על היפוך ההפרש הזמני.
11. ההפרש הזמני אינו צפוי להתהפך בעתיד הנראה לעין.

הכוונה היא שההשקעה יכולה להיות מושבת בשתי צורות :

1. **ע"י מכירה-** בהגדרה, תנאי ראשון תמיד מתקיים כי המשקיעה היא זו אשר קובעת אם למכור או לא , אם אין לה כוונת מכירה אז גם התנאי השני מתקיים ואין צורך ליצור מ"נ. אם לעומת זאת יש כוונת מכירה התנאי השני כבר לא מתקיים לכן יש ליצור מיסים נדחים.
2. **ע"י דיבידנד-** כיוון שאנו עוסקים בחברה מוחזקת בחו"ל, סביר להניח שהדיבידנד חייב במס, נפריד במקרה הזה בין חברת אם לבין חברה משקיעה:

**חברת אם –** חברת האם שולטת על מדיניות הדיבידנדים כך שתנאי ראשון מתקיים תמיד היא שולטת על היפוך ההפרש הזמני. אם אין כוונת חלוקה אז ההפרש הזמני אינו צפוי להתהפך בעתיד הנראה לעין ולכן אין צורך ליצור מיסים נדחים. אבל אם יש כוונת חלוקה התנאי השני כבר לא מתקיים ועלינו ליצור מ"נ.

**חברה משקיעה-** החברה המשקיעה אינה שולטת על מדיניות הדיבידנדים לכן תנאי ראשון לא מתקיים מכאן עלינו ליצור מיסים נדחים.

**חריג:** אם יש הסכמים בין בעלי המניות לאי חלוקת דיבידנדים אז גם התנאי הראשון וגם התנאי השני מתקיימים ולא ניצור מ"נ.

**שתי דוגמאות לנושא:**

**דוגמא 1 השקעה בכלולה**

ב-01/14 רכשה חברה א' 40% מהון המניות של חברה ב' תמורת 100,000$ ההון העצמי של חברה ב' לאותו יום הוא 150,000$ . באותו היום השוו"ה של נכסי ב' זהה לערכם הפנקסני למעט:

מכונה שערכה הפנקסני 60,000$ ושוו"ה 90,000$ ויתרת חייה 3 שנים

מטבע הפעילות של חברה א' וחברה ב' הוא ₪. על אף האמור חברה ב' מדדה את התוצאות לפי מטבע פעילות דולר ($). (עד 01/14 מטבע הפעילות של ב' היה דולר $)

להלן הדו"ח על המצב הכספי של חברה ב' ל-12/14:

|  |  |
| --- | --- |
| דו"חות על המצב הכספי 12/14 $ | |
| פריטים כספיים | 160,000 |
| מכונה | 70,000 |
| ציוד | 108,000 |
| מ"נ | (4,500) |
| הון עצמי | (333,500) |

**נתונים נוספים:**

1. ב-04/14 נרכשה מכונה .
2. ב-02/01/14 נרכש ציוד תמורת 100,000$ יתרת חייו 10 שנים והוא לפי מודל הערכה מחדש.
3. ב-01/10/14 הוכרז ושולם דיבידנד בסך 40,000$.
4. שיעור המס 25%

שיעור המס על הדיבידנד 10%

1. להלן שע"ח :

01/14- 1.2

04/14- 1.4

10/14- 1.8

12/14- 2

**נדרש:**

1. **הצג את התנועה בחשבון ההשקעה**

**פיתרון**

**שלב מקדמי -תיקון דו"חות :**

מטבע הפעילות של חברה ב' עד 01/14 היה דולר $ וכך היא מדדה , לכן אין תיקון של הדו"ח ל-01/14. החל מאותו היום , מטבע הפעילות הפך להיות ₪, וחברה ב' המשיכה למדוד בדולרים $. זוהי כמובן טעות , ולכן יש לבצע תיקון דו"חות .

1. **תיקון הדו"ח על המצב הכספי**

|  |  |  |
| --- | --- | --- |
| **דו"חות על המצב הכספי 12/14 ₪** | | |
| פריטים כספיים | 320,000 |  |
| מכונה (1) | 90,000 |  |
| ציוד | 216,000 |  |
| מ"נ | 3,500 |  |
| הון עצמי | (629,500) | P.N |

1. **מציאת הרווח השנתי –** ננבצע תנועה בהון העצמי :

|  |  |
| --- | --- |
| 01/14- יתרה (4) | (180,000) |
| רווח | (440,500) |
| קרן שערוך (5) | (81,000) |
| דיבידנד | 72,000 |
| 12/14 | (629,500) |

1. **תיקון הדו"ח על הרווח הכולל –** אין צורך לעשות זאת כי אנחנו בהשפעה מהותית ולככן הרווח לא מעניין

**תנועה בחשבון ההשקעה**

|  |  |  |
| --- | --- | --- |
| 01/01/14 עלות | 120,000 |  |
| אקוויטי | 176,200 | 440,500\*0.4= |
| ה.ע"ע | (3,600) |  |
| קרן שערוך | 32,400 | 40%\*81,000= |
| דיבידנד | (28,800) | 40%\*72,000= |
| 12/14 יתרה | (296,200) |  |

**הרכב חשבון ההשקעה :**

|  |  |  |
| --- | --- | --- |
| חלקינו בשווי | 251,800 | 0.4\*629,500= |
| ע"ע: |  |  |
| מכונה | 9,600 |  |
| מ"נ | (2,400) |  |
| מוניטין | 37,200 |  |
|  | **296,200** |  |

**הסברים:**

|  |  |  |  |  |
| --- | --- | --- | --- | --- |
| 1. מכונה - | |  |  |  |
|  | | **$** | **שע"ח** | **₪** |
| נרכשה לפני 2014 | |  | 1.2 מועד המעבר | 48,000 |
| נרכשה ב-04/14 | | 30,000 | 1.4 מועד העסקה | 42,000 |
| **סה"כ** | | **70,000** |  | **90,000** |
|  | |  |  |  |
| 1. ציוד- הציוד הוא לפי מודד הערכה מחדש ז"א שהוא נמדד לפי שוו"ה , עלינו לתרגם אותו למועד קביעת השוו"ה שזה 12/14. | | | | |
|  | |  | |  |
|  | |  |  |  |
| 1. מ"נ – מנוצר מ"נ גם מהתיקון של הפריטים הלא כספיים וגם מעצם העובדה שמ"ה אינו מכיר במודל הערכה מחדש. נבצע חישוב : | | | | |
| 12/14  מכונה וציוד | | |  |  |
| ספרים בש"ח | |  | |  |
| בסיס המס | |  | | |
| סה"כ | | (14,000) | |  |
| שיעור המס | | 25% | |  |
| מ"נ בחובה | | 3,500 | |  |
|  | |  |  |  |
| 1. נתון שההון העצמי לתחילת השנה הוא 150,000$ כיוון שעד תחילת השנה מטבע הפעילות היה דולר אזי ההון העצמי הוא נכון , עלינו פשוט לתרגם אותו לש"ח לפי מועד המעבר: | | | | |
| 1. עלינו למצוא את קרן השערוך עפ"י מדידה שקלית : | | | | |
|  | שוו"ה | | 216,000 |  |
|  | מודל העלות | | 108,000 |  |
|  | בניכוי מס | | 81,000 |  |
|  | |  |  |  |
| 1. כיוון שמטבע הפעילות של החברה הוא ₪ מ-01/14 כדאי לחשב את ע"ע בש"ח : | | | | |
|  | תמורה | 120,000 |  |  |
|  | נרכש | (72,000) |  | |
|  | ע"ע | 48,000 |  | |
| **נייחס את ע"ע :** | |  |  | |
|  | מכונה | 14,400 |  | |
|  | מ"נ | (3,600) |  | |
|  | מוניטין | 37,200 |  | |

**נדרש ב': מיסים נדחים בגין ההשקעה**

**פיתרון**

כיוון שהחברה השולטת אינה שולטת על ההפרש הזמני וכיוון שהדיבידנד חייב במס עלינו ליצור מ"נ :

|  |  |
| --- | --- |
| השקעה בספרים | 296,200 |
| בסיס המס | (120,000) |
| **סה"כ** | **176,200** |
|  | 10% |
|  | 17,620 |

**פקודת היומן :**

ח' קרן שיערוך

ז' מ"נ 17,620

ח' הוצאות מ"נ 14,520

למען הסר ספק המשקיעה שילמה גם בפועל מס על הדיבידנד שהיא קיבלה :

.

**פקודת היומן :**

|  |  |
| --- | --- |
| ח' הוצאות מס שוטפות  ז' מיסים לשלם | 2,880 |

**דוגמא 2 – חברת בת שאלה 4 מהחוברת**

**אפשרות שניה – מטבע הפעילות של הכלולה/בת שונה מהמשקיעה/אם.**

בחלק הזה , נפריד בין השפעה מהותית לבין שליטה:

היום נתחיל השפעה מהותית

**השפעה מהותית:**

לצורך ההסבר נניח שהחברה המשקיעה פועלת בישראל , החברה הכלולה , פועלת בארה"ב , מטבע הפעילות של המשקיעה הוא ₪ ומטבע הפעילות של הכלולה הוא דולר וכך היא מדדה. שימו לב שבמקרה הזה הדו"חות של החברה הכלולה הם נכונים כי מטבע הפעילות שלה הוא דולר וכך היא מדדה.

**הבעיה:** על אף האמור, יש בעיה לנהל לפי בסיס שווי מאזני כי הרי ההשקעה מנוהלת בישראל בש"ח, ולא ניתן לרשום רווחי אקוויטי דולריים $.

**הפיתרון:** כשלב מקדמי נתרגם את הדו"חות של הכלולה למטבע הצגה ₪. ועל סמך הדו"חות בש"ח ננהל את ההשקעה.

**נדגים זאת :**

ב-01/14 הוקמה חברה ב' בארה"ב באמצעות הנפקת 10,000 מ"ר תמורת 100,000$ (10$ למניה) חברה א' הפועלת בישראל רכשה בהנפקה 40% (4,000 מניות 40,000$)

מטבע הפעילות של חברה א' הינו ₪, ומטבע הפעילות של חברה ב' הינו דולר.

להלן הדו"ח על המצב הכספי של ב' לפי מטבע פעילות דולר $

|  |  |
| --- | --- |
| דו"חות על המצב הכספי 12/14 $ | |
| פריטים כספיים | 200,000 |
| פריטים לא כספיים | 300,000 |
| הון מניות | (10,000) |
| פרמיה | (90,000) |
| קרן שערוך | (40,000) |
| עודפים | (360,000) |
| רווח כולל $ | |
| רווח | 380,000 |
| רווח כולל אחר | 40,000 |
| סה"כ | 420,000 |

**נתונים נוספים :**

1. רווח ורווח כולל אחר מפלגים באופן שווה ע"פ השנה
2. הדיבידנד בסך 20,000$ הוכרז ב-10/14
3. שע"ח:

01/14- 1.1

ממוצע – 1.5

10/14 – 1.8

12/14- 2

**נדרש: הצג את התנועה בחשבון ההשקעה**

**פיתרון**

**שלב מקדמי -תיקון דו"חות :**

מטבע הפעילות של החברה הכלולה הוא דולר $ וכך היא מדדה. לכן אין לה טעות אבל כיוון שחברה א' מודדת בש"ח והיא מנהלת את ההשקעה בש"ח חייבים להציג את הדו"ח של בת לפי מטבע הצגה שקל

**תרגום הדו"ח על המצב הכספי**

|  |  |  |
| --- | --- | --- |
| **דו"חות על המצב הכספי 12/14 ₪** | | |
| פריטים כספיים (1) | 400,000 |  |
| פריטים לא כספיים | 600,000 |  |
| סה"כ | 1,000,000 |  |
| הון מניות | (11,000) |  |
| פרמיה | (99,000) |  |
| קרן שערוך | (60,000) |  |
| קרן מהפרשי תרגום | (296,000) |  |
| עודפים | (534,000) |  |
|  | ---- |  |

**תרגום הדו"ח על הרווח הכולל (2)**

|  |  |  |
| --- | --- | --- |
| רווח | 570,000 |  |
| רווח כולל אחר |  |  |
| קרן שערוך | 60,000 |  |
| קרן מהפרשי תרגום | 296,000 |  |
| **רווח כולל** | **926,000** |  |

**תרגום דו"ח על השינויים:**

|  |  |  |  |  |  |  |
| --- | --- | --- | --- | --- | --- | --- |
| **סעיף** | **הון מניות** | **פרמיה** | **קרן שערוך** | **קרן מהפרשי**  **תרגום** | **עודפים** | **סה"כ** |
| 01/14 הנפקה (3) | 11,000 | 99,000 | -- | -- | -- | 110,000 |
| רווח כולל | -- | -- | 60,000 | 296,000 | 570,000 | 926,000 |
| דיבידנד (4) | -- | -- | --- | --- | (36,000) | (36,000) |
| **12/14** | **11,000** | **99,000** | **60,000** | **296,000** | **534,000** | **1,000,000** |

**תנועה בחשבון ההשקעה**

|  |  |  |
| --- | --- | --- |
| 01/01/14 עלות | 44,000 | 110,000\*0.4= |
| אקוויטי | 228,000 | 570,000\*0.4= |
| קרן שערוך | 24,000 | 60,000\*0.4= |
| קרן מהפרשי תרגום | 118,400 | 40%\*296,000= |
| דיבידנד | (14,400) | 40%\*36,000= |
| 12/14 יתרה | 400,000 |  |

**הרכב חשבון ההשקעה :**

|  |  |  |
| --- | --- | --- |
| חלקינו בשווי | 400,000 | 0.4\*1,000,000= |

**הסברים:**

|  |
| --- |
| 1. פריטים כספיים ולא כספיים לפי מועד הדיווח 2. רווח- נתון שהרווח והרווח הכולל מתפלגים שווה ע"פ השנה ולכן הולכים לפי שע"ח ממוצע . 3. הנפקה – מתרגמים לפי מועד ההנפקה 4. דיבידנד – מתרגמים לפי מועד ההכרזה 20k\*1.8=36k |

**דגשים:**

1. שימו לב, שגם אאצל החברה המשקיעה יש קרן מהפרשי תרגום. נציג בשנת 2014 ברווח הכולל האחר שלה, 118,400 וכיוון שזוהי השנה הראשונה זה גם הסכום שיוצר בדו"ח על המצב הכספי. אבל כעיקרון ברווח הכולל האחר הקרן מיצגת את הפרשי השער של אותה שנה, ובדו"ח על המצב הכספי את הפרשי השער המצטברים.
2. מהי המהות של הקרן בספרי חברה א' ? **תשובה:**מטבע הפעילות של א' הוא ₪ , היא רכשה השקעה דולרית , נכס דולרית ולכן בגין הנכס הדולרי הזה נוצרים הפרשי שער. מדובר על הפרשי שער של מדידה ולא של הצגה . לכן לכאורה היינו אמורים להכיר בהכנסות מהפרשי שער אבל, חברה א' כמעט לא נהנית מהפרשי השער הנ"ל שכן בהגדרה הפעילות שלה מנותקת מהפעילות של החברה הכלולה. אין כמעט העברות כספים ביניהן. למעשה חברה א' תהינה מהפרשי השער רק כשהיא תמכור את ההשקעה. לכן IAS21 קובע כי חברה א' תכיר בהפרשי השער ברווח הכולל האחר, ותסווג אותם לרוה"ס בעת מכירת ההשקעה, מאד דומה לקרן הון בגין נכסים פיננסים ז"ל.
3. שוב נדגיש את ההבדל בין קרן מהפרשי תרגום אשר נוצרה אצל הכלולה לבין הקרן מהפרשי תרגום שנוצרה אצל המשקיעה. אצל הכלולה הקרן מהפרשי תרגום נוצרה מהליך של הצגה, לכן היא לעולם לא תסווג לרוה"ס. אצל המשקיעה הקרן נובעת מהליך של מדידה, ולכן היא תסווג לרוה"ס בעת מכירת ההשקעה.
4. מרכיבי הקרן אצל הכלולה ואצל המשקיעה הם אותם מרכיבים , נוכיח :

|  |  |
| --- | --- |
| **כלולה** | **משקיעה** |
| 1. הנפקת מניות   100,000\*(2-1.1)=(90,000) | 1. רכישת השקעה   40,000\*(2-1.1)=(36,000) |
| 1. רווחים   380,000\*(2-1.5)=190,000 | 1. רווחי אקוויטי   40%\*380,000\*(2-1.5)=(76,000) |
| 1. קרן שערוך   40,000\*(2-1.5)=(20,000) | 1. קרן שערוך   16,000\*(2-1.5)=(8,000) |
| 1. דיבידנד   (20,000)\*(2-1.8)=4,000 | 1. דיבידנד   8,000\*(2-1.8)=1,600 |
| **סה"כ (296,000)** | **סה"כ (118,400) 40%** |

1. בדוגמא שהוצגה, הליך הפיתרון היה , תרגום הדוכ"ס של הכלולה למטבע הצגה ₪, ורק אח"כ תנועה בהשקעה . אבל הההליך הזה הוא מיותר, אפשר לבצע את התנועה בחשבון ההשקעה על סמך הדו"חות של החברה הכלולה :

**את רווחי האקוויטי –** נתרגם לפי שע"ח ממוצע

**את הקרן שיערוך-** לפי שע"ח ממוצע

**את הדיבידנד-** לפי מועד ההכרזה

**את יתרת הסגירה –** לפי מועד הדיווח

**ואז נקבל את הקרן מהפרשי תרגום כ-**P.N

**נפתור מחדש כעת את התרגיל מבלי השלב המקדמי, דהיינו נערוך את התנועה בחשבון ההשקעה על סמך הדו"חות הדולריים של החברה הכלולה:**

**תנועה בחשבון ההשקעה**

|  |  |  |  |
| --- | --- | --- | --- |
| 01/01/14 עלות | 44,000 | 40,000\*1.1= | תרגום לפי מועד הרכישה |
| אקוויטי | 228,000 | 380,000\*1.5\*0.4= | תרגום לפי ממוצע |
| קרן שערוך | 24,000 | 40,000\*1.5\*0.4= | תרגום לפי ממוצע |
| דיבידנד | (14,400) | 40%\*20,000\*1.8= | תרגום לפי מועד ההכרזה |
| קרן מהפרשי תרגום | 118,400 | p.n |  |
| 12/14 יתרה | 400,000 | 40%\*500,000\*2= | תרגום לפי מועד הדיווח |

1. כשמטבע הפעילות של הכלולה היה זהה למשקיע, היינו חייבים לבצע שלב מקדמי אשר בו ביצענו הליך של תיקון, חייבים לעשות זאת כי הדו"חות של הכלולה לא נכונים ולא ניתן להסתמך עליהם . לעומת זאת, אם מטבע הפעילות של הכלולה הוא שונה אז הדו"חות שלה נכונים ומיותר לבצע שלב מקדמי, נבצע את התרגום תוך כדי התנועה בהשקעה. **המקרה היחידי אשר אין ברירה ונבצע הליך של שלב מקדמי הוא שהרווח אינו מתפלג זהה על פני התקופה ואז נבצע שלב מקדמי של תרגום דו"ח רוה"ס בלבד !**

**מרכיבי קרן מהפרשי תרגום**

ניתן לחלק את מרכיבי הקרן מהפרשי תרגום לשתי קבוצות :

1. **קבוצה ראשונה – מרכיבים הקשורים לתנועה בח-ן ההשקעה**
2. **קבוצה שניה – מרכיבים מחוץ לח-ן ההשקעה**

נתחיל בקבוצה הראשונה :

**מרכיבים הקשורים לתנועה בח-ן ההשקעה**

שימו לב כי חשבון ההשקעה לסוף השנה מייצג את חלק המשקיעה בנכסים וההתחייבויות של הכלולה, וכבר למדנו שהנכסים וההתחייבויות של הכלולה מתורגמים לפי מועד הדיווח. לכן, חשבון ההשקעה לסוף השנה מתורגם לפי מועד הדיווח. מכאן, כל מרכיב בתנועה בחשבון ההשקעה אשר מתורגם לפי שע"ח אחר בהכרח משפיע על הקרן מהפרשי תרגום .

נעבור על המרכיבים:

1. **חלק בשווי המאזני לתחילת השנה –** מתורגם לפי שע"ח לתחילת השנה אבל כפי שאמרנו חשבון ההשקעה לסוף השנה מתורגם לפי שע"ח לסוף השנה, ולכן החלק בשווי המאזני יוצר קרן מתחילת השנה ועד סופה
2. **עודף עלות לתחילת שנה** – להזכירכם עודף העלות נובע זהו מצב של התאמה לשוו"ה של נכסי הכלולה. על כן, למעשה עודף עלות נתפס כמו כל אחד מהנכסים בחו"ל ז"א ש:

בתחילת השנה מתורגם לפי שע"ח לתחילת השנה.

בסוף השנה כבר אמרנו, אותו ע"ע נחשב נכס בחו"ל ולכן הוא מתורגם לפי מועד הדיווח

מכאן – עודף העלות יוצר קרן מתחילת השנה ועד סופה .

**הערה :** למעשה מרכיבים 1 +2 מייצגים את ההשקעה לתחילת השנה ולכן ניתן לאמר כי ההשקעה לתחילת השנה יוצרת קרן לכל השנה .

1. **רווחיי אקוויטי** – רווחי האקוויטי מתורגמים לפי שע"ח ממוצע אותם רווחי האקוויטי מגדילים את חשבון ההשקעה לסוף השנה שכאמור מותרגמת לפי מועד הדיווח, ועל כן נוצרת קרן מהפרשי תרגום מהממוצע ועד לסוף השנה
2. **הפחתת ע"ע** – אמרנו שהפחתת ע"ע נתפסת כנכס בחו"ל , ולכן הפחתת ע"ע נתפסת לכהוצאה בחו"ל . להזכירכם מתורגמת לפי מועד העסקה למשל: פחת לפי ממוצע, מלאי לפי מועד מכירת המלאי... לרב לפי ממוצע . אותה הפחתת ע"ע מקטינה את ההשקעה לסוף שנה, לכן הפחתה יוצרת קרן ממועד ההכרה בהכנסה ובהוצאה (ממוצע) ועד לסוף השנה **כדאי לשים לב שהשינוי יהיה בד"כ הפוך כי מדובר על הקטנת ההשקעה ולא על הגדלתה**
3. **רווח כולל אחר- קרן שערך וקרן הון ז"ל -** מתורגמים לפי מועד עליית הערך – בד"כ ממוצע אבל הם מגדילים את חשבון ההשקעה שכאמור מתורגם לפי מועד הדיווח . לכן הרווח הכולל האחר יוצר קרן מהממוצע למועד הדיווח.
4. **דיבידנד-** הדיבידנד מתורגם למועד ההכרזה, אבל הוא מקטין את חשבון ההשקעה מתורגמת למועד הדיווח ולכן הדיבידנד יוצר קרן ממועד ההכרזה ועד מועד הדיווח רק שוב יש לשים לב כי הדיבידנד מקטין את ההשקעה לכן הקרן היא בכיוון ההפוך.
5. **עסקאות פנימיות –** ראשית חשוב להבין כי לא יתכנו בהגדרה הרבה עסקאות פנימיות בין המשקיעה לבין הכלולה כי ריבוי של עסקאות כאלה מצביע על מטבע פעילות זהה ואילו אנו עוסקים כרגע במטבע פעילות שונה.

**האם העסקאות הפנימיות משפיעות על הקרן ?**

**נדון בנושא-**נניח שמטבע הפעילות של החברה המשקיעה הוא שקל ומטבע הפעילות של הכלולה הוא דולר $ .

**מצב ראשון –** החברה הכלולה מוכרת 🡨 לחברה המשקיעה ונניח היא ביצעה את המכירה ב-01/10. הרווח של הכלולה מתורגם לפי מועד ההכרה דהיינו 01/10 החברה המשקיעה רכשה נכס ומתרגמת לפי מועד העסקה – 01/10 – נשים לב שהרווח והנכס תורגמו לפי אותו שע"ח ועל כן העסקה הזאת כלל לא משפיעה על הקרן מהפרשי תרגום .

**מצב שני-** החברה המשקיעה מכרה 🡨 לכלולהונניח היא ביצעה את המכירה ב-01/10. הפעם הרווח הוא אצל המשקיעה שמודדת אותו בשקלים לכן היא מתרגמת ל-01/10. הנכס הוא אצל החברה הכלולה ואותו מתרגמים לפי מועד הדיווח ולכן הפעם הרווח תורגם לפי 01/10 . הנכס לרבות הניפוח בו תורגם לפי מועד הדיווח ועל כן עסקה שכזו משפיעה על הקרן מהפרשי תרגום.